
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 125 

7 Οκτωβρίου 2015 


ΚΑΝΟΝΙΣΜΟΣ ΥΠ’ ΑΡΙΘΜ. 1048/557/7.5.1996 

* Εσωτερικός Κανονισμός της Γυναικείας Κοινοβιακής 
Ιερός Μονής Οσιου Παταπίου Λουτρακιού, της Ιερός 
Μητροπόλεως Κορίνθου. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Ι.Έχουσα υτΐ όψει: 

2. τας διατάξεις του άρθρου 39 παρ. 4 του Ν. 590/1977 
«Περί Καταστατικού Χάρτου της Εκκλησίας της Ελλά¬ 
δος», όπως έχει συμπληρωθεί δια του άρθρου 51 παρ. 
3 του Ν. 4301/2014, 

3. τας διατάξεις του Κανονισμού 39/1972 «Περί των 
εν Ελλάδι Ιερών Μονών και Ησυχαστηρίων» (ΦΕΚ 103/ 
Τ.Α730.6.1972), 

4. την υπ’ αριθμ. 378/14.3.1996 Πρότασιν του Σεβα- 
σμιωτάτου Μητροπολίτου Κορίνθου Παντελεήμονος και 

5. την υπ’ αριθμ. 1048/557/7.5.1996 Απόφασιν της Διαρ¬ 
κούς Ιεράς Συνόδου, αποφασίζει: 

εγκρίνει τον Εσωτερικόν Κανονισμόν της Γ υναικείας 
Κοινοβιακής Ιεράς Μονής Οσίου Παταπίου Λουτρακιού, 
της Ιεράς Μητροπόλεως Κορίνθου, έχοντα ούτω: 

ΕΣΩΤΕΡΙΚΟΣ ΚΑΝΟΝΙΣΜΟΣ 
ΤΗΣ ΙΕΡΑΣ ΜΟΝΗΣ ΟΣΙΟΥ ΠΑΤΑΠΙΟΥ ΛΟΥΤΡΑΚΙΟΥ, 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΟΡΙΝΘΟΥ 

Εις δόξαν Πατρός και Υιού και Αγίου Πνεύματος. 

Αμήν. 

Λαβούσαι υπ όψιν: 

α) Την τάξιν και παράδοσιν της καθ’ ημάς Ορθοδόξου 
Ανατολικής Εκκλησίας περί του Μοναχικού βίου, ως 
αύτη εκφράζεται δια των Κανόνων των Αγίων Οικουμε¬ 
νικών και Τοπικών Συνόδων και δια των υπό των Αγίων 
και Θεοφόρων Πατέρων ημών νομοθετημένων τοιούτων. 

β) Την παραδοθείσαν ημίν πνευματικήν παρακαταθή¬ 
κην «ΚΑΝΟΝΙΣΜΟΣ ΙΕΡΑΣ ΜΟΝΗΣ ΟΣΙΟΥ ΠΑΤΑΠΙΟΥ» 
του Πνευματικού Πατρός ημών Αρχιμ. π. Νεκταρίου 
Μαρμαρινού, ιδρυτού, κτήτορος και ισοβίου Γέροντος 
της Ιεράς ημών Γυναικείας Κοινοβιακής Μονής Οσίου 
Παταπίου. 

γ) Το άρθρον 39 παρ. 4 του Νόμου 590/77 «περί Κα¬ 
ταστατικού Χάρτου της Εκκλησίας της Ελλάδος» προ- 
βαίνομεν εις την σύνταξιν του παρόντος Εσωτερικού 
Κανονισμού της Ιεράς Γυναικείας Κοινοβιακής Μονής 


Οσίου Παταπίου, Λουτρακιού, αφορώντος εις την ορ- 
γάνωσιν, την διοίκησιν, τον πνευματικόν βίον και την εν 
γένει λειτουργίαν της Ιεράς Μονής. 

ΚΕΦΑΛΑΙΟΝ Α 

Αρθρον 1 

Φύσις και Σύστασις 

Η Ιερά Μονή Οσίου Παταπίου, Λουτρακιού, ιδρύθη το 
έτος 1952 δια του Βασιλικού Διατάγματος, δημοσιευθέ- 
ντος εις ΦΕΚ 286/17.10.1953 και αποτελεί Κανονικήν Ιεράν 
Μονήν, Ν.Π.Δ.Δ. Η Μονή είναι Κοινοβιακή, παραμένει δε 
αμετάβλητος. 

Αρθρον 2 
Σκοπός 

Σκοπός της Ιεράς Μονής είναι η Δόξα Αυτού του Κυ¬ 
ρίου ημών Ιησού Χριστού και η ψυχική σωτηρία και 
ειρηναία κατάπαυσις των εν αυτή συνασκουμένων Μο- 
ναζουσών και Παρθένων. 

Αρθρον 3 

Κανονικοί δικαιοδοσίαι Μητροπολίτου 

Η Ιερά Μονή τελεί υπό την πνευματικήν δικαιοδοσίαν 
και εποπτείαν του οικείου Μητροπολίτου κατά τους 
Ιερούς Κανόνας και τον Καταστατικόν Χάρτην της Εκ¬ 
κλησίας της Ελλάδος, του οποίου αι κανονικοί δικαιο- 
δοσίαι είναι αι ακόλουθοι: 

α) Μνημονεύεται εν πάσαις ταις Ιεραίς Ακολουθίαις 
της I. Μονής συμφώνως τη Ιερά Παραδόσει και τη Εκ¬ 
κλησιαστική τάξει. 

β) Εποπτεύει πατρικώς την εν γένει πνευματικήν ζωήν 
και ομαλήν λειτουργίαν της Ιεράς Μονής και παρακο¬ 
λουθεί την πιστήν εφαρμογήν των Ιερών Κανόνων και 
του παρόντος Κανονισμού. 

γ) Εγκαθιδρύει δι ειδικής εκκλησιαστικής τελετής την 
υπό της αδελφότητος εκλεγομένην Ηγουμένην. 

δ) Παρέχει την κανονικήν έγκρισιν και ευλογίαν αυτού 
δια την εισαγωγήν η κουράν των υπό του Ηγουμενοσυμ¬ 
βουλίου προτεινομένων αδελφών και τελεί αυτάς αυτο¬ 
προσώπως η δια πνευματικού Πατρός της Μονής κατόπιν 
αδείας του και συμφώνως προς τας εγκυκλίους αυτού. 

ε) Χορηγεί έγγραφον άδειαν πέραν των τεσσάρων 
ημερών, δια τας εκτός ορίων της Ιεράς Μητροπόλεως 
απουσίας των Μοναχών της Ιεράς Μονής. 


Σύμφωνα με το άρθρο 27 παρ. 1 του Ν.4301/2014. 







1148 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


στ) Διορίζει προτάσει της Αδελφότητος τον Πνευμα¬ 
τικόν της Μονής και τον εφημέριον. 

ζ) Ασκεί πειθαρχικόν έλεγχον προτάσει του Ηγουμενο¬ 
συμβουλίου εις τας τυχόν παρεκτρεπομένας Μοναχός. 

η) Ελέγχει την νομιμότητα της Οικονομικής διαχειρί- 
σεως της I. Μονής. 

ΚΕΦΑΛΑΙΟΝ Β' 

Άρθρον 4 
Διοίκησις I. Μονής 

Την Διοίκησιν της I. Μονής αποτελούν: 
α) Το Ηγουμενοσυμβούλιον 
β) Η Σύναξις της αδελφότητος. 

Αρθρον 5 

Ηγούμενη 

Καθήκοντα και δικαιοδοσίαι αυτής. 

α) Η Ηγουμένη προς εκπλήρωσιν της υψίστης αποστο¬ 
λής, η οποία ορίζεται υπό του Μ. Βασιλείου ως φροντίς 
προς ίασιν της ψυχής εκ των αμαυρούντων αυτήν ηθικών 
ρύπων της αμαρτίας και ως καθοδήγησις προς την εν 
Χριστώ πνευματικήν τελείωσιν και απολύτρωσιν, δέον 
να κοσμήται δί εξόχων θρησκευτικών, ηθικών και διανο¬ 
ητικών προσόντων, εξαιρέτως δε να συγκεντρώνη τας 
βασικός αρετάς της αγάπης, της ταπεινοφροσύνης, της 
μακροθυμίας, της διακρίσεως και δί αυταπαρνήσεως 
και αυτοθυσίας να διακονή και εργάζηται την σωτηρίαν 
των αδελφών. 

β) Πρέπει η Ηγουμένη να μην ασχολήται εις φροντίδας 
και τύρβας βιοτικός υπέρ το δέον, αλλά να καταγίνεται 
εις την ανάγνωσιν των Θείων Γραφών και διδασκαλί¬ 
ας των Αγίων Πατέρων όσον δύναται δια να συλλέγη 
εκείθεν τα διάφορα φάρμακα των ψυχικών ασθενειών, 
προσφέρουσα δε αυτά εις κάθε αδελφήν και εις τον 
αρμόδιον καιρόν μετ’ αγάπης πνευματικής και της μεί- 
ζονος πασών των αρετών της διακρίσεως. 

γ) Να συμβουλεύη τας αδελφός να της λέγουν κάθε 
παράπονόν των, ει τι άλλο που τας απασχολή δια να 
μη φωλιάζουν με την άργηταν μέσα εις την καρδίαν και 
τότε γεννώσι πάσαν κακίαν και ανυποταξίαν. 

δ) Να μη κάμη διακρίσεις μεταξύ των αδελφών και 
γίνεται αφορμή να χωρίζεται η αδελφότης εις παρα¬ 
τάξεις. 

ε) Να υπενθυμίζη πάντοτε εις τας αδελφός να κάμνω- 
σιν τον διορισμένον παρά των Αγίων Πατέρων κανόνα 
των. 

στ) Να συμβουλεύη τας αδελφός όταν σφάλωσι (ως 
άνθρωποι), να βάλωσι μετάνοιαν ζητούσαι συγχώρησιν 
με ταπείνωσιν. 

ζ) Προς πάσας τας αδελφός πρέπει να τρέφη την 
ιδίαν κατά Θεόν αγάπην και με το αυτό ενδιαφέρον 
να φροντίζη δια την σωτηρίαν των, σκεπτομένη ότι δί 
εκάστην ψυχήν ιδιαιτέρως ο Χριστός απέθανε. 

η) Η Ηγουμένη ως εποπτεύουσα πνευματικώς την 
αδελφότητα και τας δοκίμους προλαμβάνει πάσαν 
εκτροπήν, ελέγχει, επιτιμά. 

θ) Συγκαλεί την Αδελφότητα εις Σύναξιν προς πνευ¬ 
ματικήν οικοδομήν. 

ι) Προίσταται του Ηγουμενοσυμβουλίου και των Συ¬ 
νάξεων της Αδελφότητος. 

ια) Προίσταται των Ιερών Ακολουθιών και της Τρα- 
πέζης. 


ιβ) Παρακολουθεί την τήρησιν των τυπικών της Εκ¬ 
κλησίας και του προγράμματος ακολουθιών και διακο- 
νημάτων της I. Μονής. 

ιγ) Κατανέμει τα διακονήματα των αδελφών, 
ιδ) Προτείνει εις το Ηγουμενοσυμβούλιον την πρόσλη- 
ψιν η την αποβολήν δοκίμων και την κουράν των ωρίμων 
προς τούτο αδελφών. 

ιε) Εκπροσωπεί την Ιεράν Μονήν ενώπιον πάσης Εκ¬ 
κλησιαστικής, Διοικητικής, Δημοτικής και Κοινοτικής 
αρχής, παντός Δικαστηρίου, Οργανισμού (ΟΤΕ, ΔΕΗ, 
ΙΚΑ κλπ.), Τραπεζών, Ταχυδρομικού Ταμιευτηρίου, Νο¬ 
μικών Προσώπων Δημοσίου και Ιδιωτικού Δικαίου, ως 
και παντός άλλου Οργανισμού η Ιδρύματος. Κωλυομένη 
δε δ’ οιονδήποτε λόγον αναπληρούται υπό αδελφής 
οριζομένης υπό του Ηγουμενοσυμβουλίου. 

ιστ) Υπογράφει πάντα τα έγγραφα της Ιεράς Μονής 
και τα διπλότυπα εισπράξεων και πληρωμών. 

ιζ) Ορίζει κατά την κρίσιν της μίαν εκ των αδελφών 
μελών του Ηγουμενοσυμβουλίου η Γερόντιας δια να 
αντικαθιστά αυτήν ως προς την Διοίκησιν, εις περίπτω- 
σιν ασθένειας η απουσίας της εκ της I. Μονής. 

ιη) Παρέχει εις τας αδελφός άδειαν απουσίας ολίγων 
ημερών εκ της Ιεράς Μονής οσάκις κρίνεται επιβεβλημέ- 
νον δια σοβαρόν τινά λόγον η ανάγκην. Πέραν τούτων 
η άδεια παρέχεται υπό του Μητροπολίτου. 

ιθ) Δύναται εις την άσκησιν των καθηκόντων της η 
Ηγουμένη να έχη περί αυτήν συμβουλευτικόν σώμα, την 
Γερόντιαν, μέλη της οποίας είναι επτά (7) εκ των αρ- 
χαιοτέρων αδελφών της Ιεράς Μονής διακρινόμεναι δια 
την φρόνησίν των, μετά των οποίων συζητεί κατά την 
κρίσιν σοβαρώτερα θέματα. 

κ) Εν τέλει ουδέν λαμβάνει χώραν εν τη Ιερά Μονή 
άνευ γνώσεως η αδείας αυτής. 

Αρθρον 6 

Η εκλογή της Ηγούμενης 

α) Μετά την κένωσιν της θέσεως της Ηγουμένης ως 
τοποτηρήτρια αναλαμβάνει αμέσως και αυτοδικαίως η 
έχουσα τα πρεσβεία κουράς εκ των μελών του Ηγου¬ 
μενοσυμβουλίου αδελφή, ήτις συγκαλεί το Ηγουμενο¬ 
συμβούλιον, το οποίον ορίζει την ημέραν συγκλήσεως 
της αδελφότητος, δια την εκλογήν νέας Ηγουμένης. 

β) Η εκλογή διεξάγεται το αργότερον δεκαπέντε (15) 
ημέρας μετά την κένωσιν της θέσεως και προαναγγέλ¬ 
λεται δί ανακοινώσεως τοιχοκολλουμένης εξ ημέρας 
ενωρίτερον. 

γ) Τα της προετοιμασίας και διεξαγωγής των εκλογών 
εκτελεί η Εφορευτική Επιτροπή αποτελουμένη εκ της 
τοποτηρητρίας και δύο αδελφών, μιας εκ της Γεροντίας 
και της Γραμματέως της Μονής, ήτις και εκτελεί χρέη 
γραμματέως της Εφορευτικής Επιτροπής. 

δ) Της εκλογής προηγείται τριήμερος νηστεία μετ’ 
εντόνου προσευχής. 

ε) Δικαίωμα του εκλέγειν έχουν άπασαι αι Μεγαλό¬ 
σχημοι και ρασοφόροι αδελφοί αι εγγεγραμμένοι εις το 
Μοναχολόγιον της Μονής εκτός των δοκίμων. 

στ) Δικαίωμα του εκλέγεσθαι έχουν αι αδελφοί αι 
οποίαι έχουν συμπληρώσει τουλάχιστον δεκαετίαν από 
της εγγραφής των εις το Μοναχολόγιον της Μονής 
(τούτου εκφαινομένου και εκ των αρχείων της Ιεράς 
Μητροπόλεως) και πενταετή τουλάχιστον συνεχή εγκα- 
ταβίωσιν έως της ημέρας της εκλογής εν αυτή και ουχί 
αλλαχού και διακρίνονται δια την βαθείαν ευσέβειαν, 

την προσήλωσιν εις τα ιδεώδη της Μοναχικής Πολιτεί¬ 
ας, το ακραιφνές Ορθόδοξον φρόνημα, τας διοικητικός 
ικανότητας και το χάρισμα του ποιμαίνειν ψυχάς. 

ζ) Η ολομέλεια της Αδελφότητος, συνερχομένη προς 
ανάδειξιν Ηγουμένης, ευρίσκεται εν απαρτία παρόντων 
των 4/5 των μελών της. Η μη επιτευχθείσης ταύτης, η 
εκλογή διεξάγεται μετά τριήμερον παρουσών του ημί- 
σεος συν μιας των αδελφών. 

η) Η εκλογή διενεργείται μετά το πέρας ειδικής προς 
τούτο Θ. Λειτουργίας εν τω παρεκκλησίω της Αγίας 
Τριάδος. Κλείονται αι θύραι του Ναού και ελέγχεται η 
απαρτία. 

θ) Κατά την ψηφοφορίαν έκαστη αδελφή προσερχο- 
μένη ιεραρχικώς, αρχής γενομένης εκ της νεοτέρας, 
λαμβάνει παρά της Εφορευτικής Επιτροπής εσφραγι- 
σμένον ψηφοδέλτιον αναγράφον τα ονόματα των εκλό¬ 
γιμων και αποσυρομένη σημειοί δια σταυρού εν μόνον 
όνομα και το ρίπτει εντός σφραγισμένης ψηφοδόχου. 
Έπειτα υπογράφει εις τον υπό της Εφορευτικής Επιτρο¬ 
πής καταρτισθέντα κατάλογον. Εάν εις το ψηφοδέλτιον 
σημειούνται περισσότεροι του ενός σταυροί το ψηφο- 
δέλτιον είναι άκυρον. 

ι) Μετά το πέρας της ψηφοφορίας αποσφραγίζεται η 
ψηφοδόχος και καταμετρούνται αι ψήφοι ενώπιον της 
Αδελφότητος. 

ια) Ηγουμένη εκλέγεται η λαβούσα το ήμισυ συν ένα 
των ψήφων των ψηφισασών αδελφών. Άλλως επαναλαμ¬ 
βάνεται η ψηφοφορία μεταξύ των δύο πλειοψηφισασών 
αδελφών. Εις περίπτωσιν ισοψηφίας μεταξύ δύο, τίθεται 
κλήρος ενώπιον της αδελφότητος αναπεμπομένης ειδι¬ 
κής προς τούτο προσευχής. 

ιβ) Ενστάσεις κατά του κύρους της εκλογής υποβάλ¬ 
λονται εντός της ιδίας ημέρας και γίνονται δεκταί εάν 
συγκεντρώσουν την πλειοψηφίαν των 2/3 των παρουσών 
αδελφών. Εάν ακυρωθή η εκλογή διεξάγεται ευθύς νέα 
ψηφοφορία. 

ιγ) Περατωθείσης της εκλογής συντάσσεται Πρακτι¬ 
κόν, όπερ υπογράφεται παρά πασών των παρισταμένων 
αδελφών της Μονής και υποβάλλεται εντός τριημέρου 
εις τον οικείον Μητροπολίτην. Ο Μητροπολίτης προ¬ 
βαίνει περαιτέρω εις τον διορισμόν δι ειδικής τελετής, 
εν ημέρα οριζομένη υπ αυτού, εις την εγκαθίδρυσιν της 
νέας Ηγουμένης. 

ιδ) Την εκλογήν ακολουθεί ευχαριστήριος δέησις εν 
τω Καθολικώ μετά την οποίαν η εκλεγείσα Ηγουμένη 
αναλαμβάνει εγκύρως την άσκησιν των καθηκόντων της. 
ιε) Η ούτως εκλεγείσα Ηγουμένη είναι ισοβία. 
ιστ) Η θέσις της Ηγουμένης χηρεύει: 
ι) Ένεκα θανάτου. 

ιι)Ένεκα παραιτήσεως η οποία γίνεται δεκτή δια πλει- 
οψηφίας των 2/3 της Αδελφότητος, 
ιιι) Ένεκα παύσεως ως ακολούθως: 

Εάν συμβή ποτέ η Ηγουμένη να παραχαράττη την 
ακρίβειαν του Μοναχικού βίου η να αθετή τι εκ των 
παραγγελμάτων του παρόντος Εσωτερικού Κανονισμού 
δεν θα εξίστανται άπασαι αι αδελφοί, αλλά αι μεγα¬ 
λύτεροι τη τάξει θα υπενθυμίζουν εις αυτήν ηπίως και 
μετά του προσήκοντος σεβασμού το σφάλμα της και 
θα υποβοηθούν αυτήν εις διόρθωσιν ουχί άπαξ αλλά 
πολλάκις και μόνον εάν τελικώς εμμένει εις το σφάλμα, 
το Ηγουμενοσυμβούλιον επιλαμβάνεται του θέματος και 
συγκαλεί την Σύναξιν της Αδελφότητος. 

Η Σύναξις συγκαλείται και εν περιπτώσει ανεπαρκείας 
της Ηγουμένης εις την άσκησιν των καθηκόντων της 


ένεκα βαρείας ασθένειας προκαλούσης ανικανότητα ή 
οιουδήποτε άλλου λόγου εξόχως σοβαρού (π.χ. αίρεσις). 

Η απόφασις της συνάξεως περί τυχόν παύσεως της 
Ηγουμένης λαμβάνεται δια πλειοψηφίας των 2/3 των 
μελών της Αδελφότητος δί εγγράφου ανακοινούται εις 
τον οικείον Μητροπολίτην η κένωσις της θέσεως της 
Ηγουμένης και κηρύσσονται εκλογαί, κατά τα ειδικώς 
ως άνω οριζόμενα. 

ιζ) Δια πάντα τα ανωτέρω από α ως ιστ (ιιι), παρίστα- 
ται και εκπρόσωπος διοριζόμενος υπό του Μητροπολί¬ 
του ή Κληρικός ή Μονάζων ή Μονάζουσα. 

'Αρθρον 7 

Ηγουμενοσυμβούλιον 

α) Το Ηγουμενοσυμβούλιον ως διοικητικόν σώμα είναι 
τριμελές συμπεριλαμβανομένης πάντοτε και της Ηγου¬ 
μένης ως Προέδρου. 

β) Τα μέλη εκλέγονται ανά τριετίαν και είναι επανε- 
κλέξιμα. 

γ) Εκλόγιμα είναι πάντα τα μέλη της αδελφότητος 
εκτός των δοκίμων. 

δ) Τα μέλη του Ηγουμενοσυμβουλίου ως εμπεπιστευ- 
μένα την ομαλήν λειτουργίαν του Κοινοβίου δέον να 
χαρακτηρίζονται από την ακρίβειαν και συνέπειαν της 
Μοναχικής ζωής, το ταπεινόν φρόνημα, το Ορθόδοξον 
ήθος, την διοικητικήν ικανότητα και το πνεύμα συνερ¬ 
γασίας. 

ε) Κατά την διάρκειαν των συνεδριάσεων του Ηγουμε¬ 
νοσυμβουλίου άπαντα τα μέλη αυτού εκφράζουν ελευ¬ 
θέριος τας απόψεις των, συμπεριφέρονται δε έναντι 
αλλήλων με απόλυτον σεβασμόν και σεμνοπρέπειαν. 

στ) Αι αποφάσεις λαμβάνονται κατά πλειοψηφίαν. 

ζ) Συνεδριάζει άπαξ του μηνάς και εκτάκτως οσάκις 
αν δεήση. 

η) Η αντικατάστασις μέλους λόγω θανάτου ή δί οι- 
ονδήποτε λόγον γίνεται δια μυστικής ψηφοφορίας υπό 
της αδελφότητος. 

θ) Η εκλογή του Ηγουμενοσυμβουλίου διεξάγεται καθ’ 
ον τρόπον και η της Ηγουμένης. Η έγκρισις και ευλογία 
του Μητροπολίτου εις ον εντός μιας εβδομάδος ανα- 
κοινούνται τα αποτελέσματα της εκλογής, παρέχεται 
εν ευαρεστήσει γραπτώς. 

ι) Το Ηγουμενοσυμβούλιον διαχειρίζεται την περιουσί¬ 
αν της Ιεράς Μονής, αποδέχεται ή αποποιείται δωρεάς ή 
κληρονομιάς, συνάπτει δάνεια, προβαίνει εις αγοράς και 
πωλήσεις κινητών και ακινήτων των οιασδήποτε αξίας 
κατόπιν της κατά νόμον εγκρίσεως της Ιεράς Μητρο- 
πόλεως, αποφασίζει δια την επέκτασιν ή συντήρησιν 
των οικοδομικών συγκροτημάτων και γενικώς αποφα¬ 
σίζει κυριαρχικώς περί πάσης υποθέσεως και παντός 
πράγματος της Ιεράς Μονής, τηρούν τους Νόμους του 
Κράτους και τους Κανόνας της Εκκλησίας. 

ια) Κωλυομένης της Ηγουμένης δί οιονδήποτε λόγον 
εξουσιοδοτεί μέλος του δια την εκπροσώπησιν της I. 
Μονής ενώπιον δικαστικής ή οιασδήποτε άλλης αρχής 
και ενεργεί τας πάσης φύσεως δικαιοπραξίας μετά των 
Εκκλησιαστικών και Πολιτικών Αρχών, Τραπεζών και 
παντός εν γένει φυσικού η νομικού προσώπου. Δί ιδικήν 
υπόθεσιν δύναται το Ηγουμενοσυμβούλιον να εξουσι- 
οδοτήση και νομικόν σύμβουλον προς εκπροσώπησιν 
της I. Μονής. 

ιβ) Εκλέγει εν μέλος αυτού ως Οικονόμον, ο οποίος 
φροντίζει δια τας υλικός ανάγκας της Αδελφότητος, 

επιβλέπει τας εργασίας του Κοινοβίου και δύναται 
να προσλαμβάνη βοηθόν τη εγκρίσει της Ηγούμενης. 
Έτερον μέλος του ως Ταμίαν, η οποία είναι υπεύθυνος 
και υπόλογος δια την διαφύλαξιν του Ταμείου, ενεργεί 
τας δαπάνας, εισπράξεις και αναλήψεις χρημάτων 
κατόπιν γραπτής εξουσιοδοτήσεως του Ηγουμενο¬ 
συμβουλίου. 

ιγ) Αποφασίζει, τη προτάσει της Ηγουμένης, την πρό- 
σληψιν με σύμφωνον γνώμην του Μητροπολίτου, την 
αποβολήν των δοκίμων ωσαύτως και την κουράν των 
πνευματικώς ωρίμων αδελφών (πρβλ. άρθρ. 3 & 4 του 
παρόντος). 

ιδ) Συντάσσει τον Προϋπολογισμόν και Απολογισμόν 
και υποβάλλει αυτούς εις τον οικείον Μητροπολίτην. 

ιε) Αποφαίνεται περί της μεταβολής των μη θεμελιω¬ 
δών διατάξεων του παρόντος Κανονισμού και εισηγείται 
τα δέοντα εις την Σύναξιν της Αδελφότητος. 

Άρθρον 8 

Εκλογή Ηγουμενοσυμβουλίου 

α) Εις περίπτωσιν κατά την οποίαν η λήξις της θητείας 
του Ηγουμενοσυμβουλίου συμπέση με την χηρείαν της 
θέσεως της Ηγουμένης, τότε παρατείνεται η θητεία του 
μέχρι της εκλογής νέας Ηγουμένης. 

β) Η εκλογή διεξάγεται εντός της τελευταίας εβδο- 
μάδος προ της λήξεως της θητείας του. 

γ) Τα της διεξαγωγής ρυθμίζει εφορευτική Επιτροπή 
αποτελουμένη εκ της Ηγουμένης και δύο αδελφών. 

δ) Επί του επί της Εφορευτικής Επιτροπής συντα- 
χθέντος σφραγισμένου ψηφοδελτίου, αναγράφοντος 
τα ονόματα των υποψηφίων, σημειούνται δύο σταυ¬ 
ροί. 

ε) Επί πάσης ισοψηφίας τίθεται κλήρος, 
στ) Αι δύο πρώται επιλαχούσαι ορίζονται ως αναπλη¬ 
ρωματικά μέλη του Ηγουμενοσυμβουλίου και με την 
αυτήν διάρκειαν θητείας. 

ζ) Κένωσις θέσεως Ηγουμενοσυμβουλίου υφίσταταί: 
ι) Ένεκα θανάτου, παραιτήσεως η παύσεως. 
ιι) Παύσις ένεκα απουσίας άνευ ουσιαστικού λόγου 
επί τριών συνεχών συνάξεων. 

Η παύσις η αποδοχή παραιτήσεως κρίνονται υπό της 
συνάξεως της αδελφότητος τη εισηγήσει του Ηγουμε¬ 
νοσυμβουλίου, εγκρινομένης υπό του οικείου Μητρο¬ 
πολίτου. 

Άρθρον 9 

Εν τη Ιερά Μονή τηρούνται τα εξής επίσημα βιβλία: 

1. Βιβλίον Πρακτικών Ηγουμενοσυμβουλίου. 

2. Βιβλίον εισερχομένων και εξερχομένων εγγράφων 
(Πρωτόκολλον). 

3. Μοναχολόγιον 

4. Κτηματολόγιον 

5. Βιβλίον Ταμείου. 

6. Καθολικόν εσόδων και εξόδων. 

7. Βιβλίον Υλικού. 

Άρθρον 10 

Η Σύναξις της Αδελφότητος 

α) Αποτελείται εξ όλων των εγγεγραμμένων εις το 
Μοναχολόγιον αδελφών. 

β) Ευρίσκεται εν απαρτία εφ’ όσον είναι παρόντα τα 
2/3 των μελών της Αδελφότητος. 

γ) Η Σύναξις της Αδελφότητος συγκαλείται υπό του 
Ηγουμενοσυμβουλίου: 


ί) Εις περίπτωσιν εκτάκτου και λίαν σοβαρού προβλή¬ 
ματος της Ιεράς Μονής προκειμένου να ζητηθή συμβου¬ 
λευτικούς η γνώμη της Αδελφότητος. 

ϋ) Προς εκλογήν της Ηγουμένης και των μελών του 
Ηγουμενοσυμβουλίου. 

ιϋ) Εις περίπτωσιν τροποποιήσεως άρθρου τινός εκ 
των μη θεμελιωδών του παρόντος Κανονισμού. 

ίν) Προς ενημέρωσιν των μελών της Αδελφότητος δί 
έκτακτα θρησκευτικά ή εθνικά γεγονότα, 
ν) Αι αποφάσεις λαμβάνονται κατά πλειοψηφίαν. 

ΚΕΦΑΛΑΙΩΝ Γ 
Το Σώμα της Αδελφότητος 

Αρθρον 11 

Υποχρεώσεις και καθήκοντα αδελφών 

Εκάστη ψυχή που εις την ζωήν αυτήν θα είναι εξ 
άνωθεν καλεσμένη δια την συμμετοχήν της εις την Μο¬ 
ναχικήν Πολιτείαν και θα θελήση να αφοσιωθή ψυχή 
τε και σώματι εις τον Ιησούν Χριστόν και θα εργασθή 
εντός του Ιερού Κοινοβίου, δέον να έχη υπ’ όψιν της 
τα κάτωθι, διότι αυτά εάν δεν λάβη υπ’ όψιν της εις 
μάτην θα κοπιά, φρικτόν δε λόγον θα έχη ν' αποδώση 
εν ημέρα Κρίσεως: 

α) Πρέπει να χαρίση εις τον Νυμφίον Χριστόν ολό¬ 
κληρον την καρδίαν της. Να πλημμυρίση την ψυχήν της 
και την καρδίαν της από αγάπην προς τον Χριστόν, να 
νεκρώση κάθε περιττήν αγάπην προς γονείς, αδελφούς, 
συγγενείς και φίλους. 

β) Εξερχομένη του κόσμου τούτου να πιστεύη πλέον 
ότι απέθανεν δί αυτόν και ότι τίποτε πλέον δεν θα είναι 
εις θέσιν να της διαταράξη την μόνωσίν της μετά του 
Ουρανίου Νυμφίου Χριστού. 

γ) Να προσπαθήση να ενθρόνιση εντός της ψυχής της 
την αγίαν Ταπείνωσιν την Αγάπην και την σωτηριώδη 
Υπακοήν. 

δ) Να κατορθώση με την βοήθειαν του Κυρίου την νέ- 
κρωσιν παντός σαρκικού πάθους και αισχρού λογισμού. 

ε) Να προσπαθήση δε να αποκόψη κάθε ιδικόν της 
θέλημα. 

στ) Να αποφεύγη κάθε αμαρτίαν, ιδιαιτέρως όμως 
τον εγωισμόν και την πονηριάν, η οποία δύναται όχι 
μόνον την ψυχήν να βλάψη, αλλά και ολόκληρον την 
αδελφότητα να διαλύση και να προάγεται άνευ διακο¬ 
πής πνευματικής. 

ζ) Πρέπει να γνωρίζη ότι εντός του Κοινοβίου θα είναι 
η τελευταία πάντων. 

η) Τίποτε δεν θα κάνη άνευ ευλογίας της Ηγουμένης. 
θ) Τίποτε εντός του κελλίου της δεν επιτρέπεται να 
μεταφέρη, είτε φαγώσιμον είτε τι άλλο άνευ ευλογίας. 
Οτιδήποτε πράγματα της φέρνουν γνωστοί άνθρωποι 
θα τα παραδίδη εις την Ηγουμένην και από την οποίαν 
με απόλυτον θάρρος θα της ζητά ό,τι θέλη του οποίου 
ανάγκην ιδιαιτέραν θα έχη. 

ι) Ουδένα πρόσωπον ξένον επιτρέπεται να εισαγάγη 
εντός του κελλίου της αλλ’ ούτε και η ιδία θα μετα- 
βαίνη σε κελλίον άλλης αδελφής άνευ ευλογίας της 
Ηγουμένης. 

ια) Να αποφεύγη τους γέλωτας και τας δυνατός 
φωνάς. Να προσπαθή πάντοτε με χαμηλήν και πραεί- 
αν φωνήν να συνομιλή με κάθε αδελφήν, σκεπτομένη 
ότι δεν πρέπει να διαταράξη την ησυχίαν των άλλων 
αδελφών. 

ιβ) Προς πάντας δε θα ομιλή εις πληθυντικόν αριθμόν. 

ιγ) Να αποφεύγη κάθε χειρονομίαν και κίνησιν οφθαλ¬ 
μών, ποδών, ατάκτως, αλλά το όλον της να προσελκύη 
τον σεβασμόν κάθε δευτέρου προσώπου που θα την 
αντικρύση. 

ιδ) Ουδέποτε θα εμφανίζεται εντός του προαυλίου η 
εκτός της Ιεράς Μονής η εις τον I. Ναόν άνευ καλύμμα¬ 
τος και ευπρεπισμένης ενδυμασίας. 

ιε) Να προσπαθή πάντοτε να εκτελή την αδειάλειπτον 
προσευχήν. 

ιστ) Να αποφεύγη την κατηραμένην πολυλογίαν με¬ 
ταξύ των αδελφών και ξένων. 

ιζ) Να αγαπά την μακαρίαν σιωπήν, τα δάκρυα και τούς 
πνευματικούς ρεμβασμούς και την δια του νοός μελέτην. 

ιη) Κάθε πράγμα της I. Μονής, να το αγαπά, να το 
πονά και να το προσέχη μη λησμονούσα ότι όλα τα 
ευρισκόμενα εντός της I. Μονής ανήκουν εις τον Θεόν 
και εις ουδένα άλλον. 

ιθ) Έχει καθήκον να υπακούη εις κάθε μεγαλυτέραν 
αδελφήν και μετά προσοχής και αγάπης να ακούη την 
κάθε μικροτέραν, κατά το «τη τιμή αλλήλας προηγού¬ 
μενοι». 

κ) Να ανέχεται τας ιδιοτροπίας και τα σφάλματα κάθε 
αδελφής. 

κα) Να προσέχη κάθε λέξιν που θα εξέρχεται από το 
στόμα της. Σκοπόν θα έχη κάθε λέξις την πνευματικήν 
ωφέλειαν του πλησίον και ουχί την βλάβην, την προξέ- 
νησιν ψυχρότητος. 

κβ) Να προσπαθή να αποφεύγη την μερικήν φιλίαν 
μεταξύ των αδελφών. 

Όλας να τας αγαπά εξ ίσου, να εμπιστεύεται με πάσαν 
ελευθερίαν και θάρρος και το μικρότερον παράπονόν 
της εις την Ηγουμένην και εις ουδεμίαν άλλην αδελφήν 
και όλας τας αμαρτίας της κατά την ιεράν εξομολόγησιν 
εις τον Πνευματικόν της Μονής. 

κγ) Εις ουδεμίαν επιτρέπεται ν’ αναχωρήση εκ της 
μετάνοιας της άνευ αποδεδειγμένης δικαιολογίας, ίνα 
μη υπόκειται εις τα επιτίμια του Μ. Βασιλείου (Κανών 
ΚΑ' Ζ' Οικουμενικής Συνόδου), εκτός εάν η αδελφότης 
και η Εκκλησία άλλως αποφασίση. 

κδ) Άπασαι αι αδελφοί υποχρεούνται να εγκαταβιούν 
εντός της I. Μονής. Η παραμονή των εις Μετόχια της 
I. Μονής η άλλην Μονήν, η εις οιονδήποτε άλλον χώρον 
επιτρέπεται μόνον εφ’ όσον υπάρχει αποχρών λόγος, 
κατά την κρίσιν της Ηγουμένης και δια το χρονικόν 
διάστημα, το οποίον ήθελε ορισθή υπ’ αυτής. 

κε) Εις τας εκτός της I. Μονής αναγκαίας εξόδους 
αποστέλλονται αδελφαί εκ των πρεσβυτέρων και ωρί¬ 
μων. Εις πάσαν αναγκαίαν εκ του Μοναστηριού έξοδον 
αι αδελφαί, ει δυνατόν, θα εξέρχονται ανά δύο. 

Άρθρον12 

Εισαγωγή και δοκιμασία αδελφών 

α) Δόκιμος θεωρείται πάσα επί σκοπώ εγκαταβιώσεως 
προσερχομένη εις την I. Μονήν και τελούσα υπό δοκιμα¬ 
σίαν προς κατάδειξιν της ενθέου αυτής επιθυμίας προς 
εισαγωγήν της εις τον Μοναχικόν βίον και την I. Μονήν. 

β) Προ της εντάξεως της υποψηφίου δοκίμου εις το 
Κοινόβιον απαιτείται ικανός χρόνος επικοινωνίας αυτής 
μετά της I. Μονής. 

γ) Εκάστη υποψήφια γίνεται δεκτή έχουσα νόμιμον 
ηλικίαν η γραπτήν συγκατάθεσιν των γονέων η κηδε¬ 
μόνων της και κατά το μάλλον σωματικήν εξόχως όμως 
διανοητικήν υγείαν, συμφώνως και προς τας εγκυκλίους 


της Ιεράς Μητροπόλεως Κορίνθου, και τας εκάστοτε 
αποφάσεις της Ιεράς Συνόδου της Εκκλησίας της Ελ¬ 
λάδος. 

δ) Η είσοδος δοκίμου εις την I. Μονήν γίνεται κατόπιν 
υποβολής εγγράφου προσωπικής αιτήσεως αυτής δί 
εγγραφήν εις το δοκιμολόγιον και κατόπιν συμφώνου 
γνώμης της Ηγουμένης, Πνευματικού και Ηγουμενοσυμ¬ 
βούλων. 

ε) Η διάρκεια της δοκιμασίας των προσερχομένων 
εις την I. Μονήν είναι τριετής, δυναμένη να συντμηθή ή 
να αυξηθή υπό της διοικήσεως της I. Μονής προτάσει 
της Ηγουμένης, αναλόγως της επιδόσεως της δοκίμου 
εις τας πνευματικός απαιτήσεις του Κοινοβίου ή εις 
άλως σοβαρός και εκτάκτους περιστάσεις, με σύμφωνον 
γνώμην του οικείου Επισκόπου. 

στ) Δόκιμος Μοναχή εάν εγκατάλειψη την I. Μονήν γί¬ 
νεται εκ νέου δεκτή, εφ’ όσον συμφωνήσουν προς τούτο 
η Ηγουμένη, ο Πνευματικός και το Ηγουμενοσυμβούλιον 
και ο οικείος Επίσκοπος. 

ΚΕΦΑΛΑΙΟΝ Δ 

Πνευματική συγκρότησις της Αδελφότητος 

Αρθρον 13 
Λατρευτική ζωή 

α) Κέντρον της προσοχής, της ασκήσεως, των οραμα- 
τισμών και του εσχατολογικού προσανατολισμού των 
Μοναχών είναι ο Ναός. Σκοπός δε των ενασκουμένων 
αδελφών είναι η συγκρότησις όλων μαζί μεθ’ όλων των 
δυνάμεών των και μεθ’ όλων των έργων των «ενός ρύ- 
ακος πυράς» (Γρηγ. Νύσσης), ενός χορού Παρθένων, 
που με τας λαμπάδας ανημμένας εν ταις καρδίαις, θα 
περιχορεύη εις το Ιερόν Θυσιαστήριον και θα προσφέρη 
τον ύμνον και τον ασπασμόν και το δάκρυον εις τον 
«Πρώτον και τονΈσχατον» εις τον «Ζώντα», που εγένε- 
το «νεκρός» (Αποκ.α 18). Δια τούτο εις το Κοινόβιον το 
βάρος πίπτει επί της λατρευτικής ζωής. 

β) Περί την 4ην της νυκτός κεκανονισμένης αδελ¬ 
φή (νεοκόρος) σημαίνει το σήμαντρον και αι αδελφαί 
εγειρόμενοι ποιούσιν τον ατομικόν κανόνα των, όστις 
αποτελείταί: Δια τας μεγαλοσχήμους από δώδεκα (12) 
κομβοσχοίνια των εκατόν (100) κόμβων και τριακοσίας 
(300) στρωτός μετάνοιας, δια τας ρασοφόρους η μι- 
κροσχήμους από εξ (6) κομβοσχοίνια και εκατόν (100) 
μετάνοιας και δια τας δοκίμους από τρία (3) κομβοσχοί¬ 
νια και εκατόν (100) μετάνοιας. 

γ) Μετά μίαν ώραν σημαίνει κώδων και όλαι αι αδελφαί 
ταχέως εισέρχονται εις τον Ιερόν Ναόν και ίστανται εις 
κεκανονισμένην θέσιν και άρχεται η ακολουθία: Μεσο¬ 
νύκτιον, Όρθρος μετά καθισμάτων του Ψαλτηρίου και 
Κανόνων Παρακλητικής και Μηναίου και η Πρώτη Ώρα. 

δ) Μετά το πέρας της Ιεράς Ακολουθίας όλαι αι αδελ¬ 
φαί αποσύρονται εις τα κελλία των και αφού μελετή¬ 
σουν τεμάχιον του I. Ευαγγελίου αναπαύονται μέχρι της 
ώρας πρωινού ροφήματος. 

ε) Τηρούν δε σιωπήν μέχρι της 9ης π.μ, (εκάστη δε 
Παρασκευήν ολόκληρον την ημέραν) την οποίαν λύωσιν 
δια της αναγνώσεως των Χαιρετισμών της Θεοτόκου. 

στ) Εις τας 11.30 σημαίνει το σήμαντρον και όλαι αι 
αδελφαί εισέρχονται εις τον I. Ναόν και αναγινώσκουν 
τας Ώρας (Τρίτην καιΈκτην) μετά των Τυπικών και του 
Παρακλητικού Κανόνος, είτε ψαλλομένου (εάν είναι 
Κυριακή η εορτή) είτε αναγινωσκομένου. Εξαιρέσει δε 

τας ημέρας του 15/Αυγούστου αντί του Παρακλητικού 
Κανόνος θα αναγινώσκεται ο Κανών του Θεοτοκαρίου. 

ζ) Εις τας 5.45 σημαίνει το σήμαντρον δια προετοι¬ 
μασίαν του Εσπερινού. Εις τας 6 μ.μ. σημαίνει ο κώδων 
και εισέρχονται αι αδελφοί εις τον I. Ναόν και αναγι- 
νώσκεται η Θ ώρα, εν συνεχεία ο Εσπερινός μετά του 
Θεοτοκαρίου. 

η) Ημίσειαν ώραν μετά τον Εσπερινόν σημαίνει ο κώ¬ 
δων της Τραπέζης δια το δείπνον, εν συνεχεία αναγι- 
νώσκουσι το Απόδειπνον μετά των Χαιρετισμών της 
Θεοτόκου η τον Κανόνα του εορταζομένου Αγίου. 

θ) Όσαι εκ των αδελφών δεν ήκουσαν την ακολουθίαν 
η ευρίσκονται εν πορεία κατά τας ώρας της ακολουθίας 
θα κάμνωσι τα κάτωθι κομβοσχοίνια: 
ί) Δια τον Όρθρον τριάντα (30) κομβοσχοίνια. 
ϋ) Δια τας ώρας δέκα (10) κομβοσχοίνια. 
ίϋ) Δια τον Εσπερινόν και το Απόδειπνον δέκα (10) 
κομβοσχοίνια. 

Ο'Εκαστον Σάββατον εσπέρας υπάρχοντος ή μη υπάρ- 
χοντος Ιερέως θα γίνεται ολονύκτιος ακολουθία καθώς 
και εις όλας τας Δεσποτικάς και Θεομητορικός εορτάς, 
εις τας εορτάς μεγάλων Αγίων και όποτε άλλοτε βούλει 
τη Ηγουμένη. 

ια) Απαγορεύεται η γονυκλισία από το εσπέρας του 
Σαββάτου μέχρι της εσπέρας της Κυριακής (Κανών Δ 
Οικουμενικής Συνόδου). 

ιβ) Αι ακολουθίαι θα αναγινώσκονται και θα ψάλλονται 
ευκρινώς. 

ιγ) Ωσαύτως πλην του I. Ναού κατ’ εξοχήν ιερός χώ¬ 
ρος θεωρείται η Τράπεζα, δια τούτο αι αδελφοί θα 
τρώγουν εν σιωπή παρακολουθούσαι την ανάγνωσιν, 
ήτις καθορίζεται υπό της Ηγουμένης. Εις την Τράπεζαν 
παρακάθηνται μόνον μοναχοί και αι δόκιμοι. 

Άρθρον 14 
Διακονήματα 

Η αγόγγυστος επιτέλεσις παντός είδους διακονήμα- 
τος υπό της Μοναχής συνδέεται με την μοναχικήν αυτής 
τελείωσιν και αποτελεί χρέος δί απάσας τας αδελφός. 

Τα διακονήματα ανατίθενται υπό της Ηγουμένης εν 
πνεύματι αγάπης, διακρίσεως και δικαιοσύνης. Την επο- 
πτείαν επί των διακονημάτων ασκεί η Ηγουμένη. 

Τα απαραίτητα διακονήματα, εις τα οποία δέον όπως 
ασχολούνται αι αδελφοί της Ιεράς Μονής είναι τα εξής: 

1) Της Γραμματέως, 

2) της Οικονόμου, 

3) της Νεωκόρου, 

4) της Μαγειρίσσης, 

5) της Ξενοδόχου, 

6) της Θυρωρού, 

7) της Νοσοκόμου, 

8) της των οικοσίτων ζώων και κηπουρού, 
α) Η Γραμματεύς: 

Ως τοιαύτη ορίζεται υπό του Ηγουμενοσυμβουλίου μία 
Μοναχή εκ της αδελφότητος. Η Γ ραμματεύς συντάσσει 
τα Πρακτικά των συνεδριάσεων και διεκπεραιώνει την 
αλληλογραφίαν της Μονής και τα πάσης φύσεως έγ¬ 
γραφα αυτής. Εξυπακούεται δε ότι πρέπει η αδελφή να 
διακρίνεται από εχεμύθειαν και υπευθυνότητα, 
β) Η Οικονόμος: 

Η αδελφή λαμβάνει το διακόνημα τούτο παρά του 
Ηγουμενοσυμβουλίου και δέον όπως συνεργάζεται μετά 
της Ηγουμένης αγαστώς, μεριμνώσα δια την προμήθειαν 


και συντήρησιν των τροφίμων και όλων των χρειωδών 
της Μονής αποφεύγουσα τα άκρα, την έλλειψιν δηλαδή 
η την υπερβολήν. Χορηγεί τα αναγκαία εις είδος και 
ποσότητα καθ’ εκάστην εις την Μαγείρισσαν δια την 
παρασκευήν της καθημερινής τροφής. Τίποτε δεν δίδη 
εκτός της Μονής άνευ ευλογίας της Ηγουμένης. Θα 
συνεννοείται μετά της νοσοκόμου δια το φαγητόν των 
ασθενών αδελφών, το οποίον και θα δίδη μετά μεγάλης 
ευχαριστήσεως. Κρατεί τα κλειδιά των αποθηκών και 
επιμελείται της καθαριότητος και ευταξίας των κελλα- 
ρίων της I. Μονής. 

γ) Η Νεωκόρος: 

Το διακόνημα τούτο λαμβάνει η αδελφή παρά της 
Ηγουμένης. 

Καθήκον έχει να διατηρή τον I. Ναόν πάντοτε ευτρε- 
πισμένον και καθαρόν. Εάν είναι ρασοφόρος η αδελφή 
θα εισέρχεται εις το Αγιον Βήμα δια να σαρώνη και να 
ανάπτη τας κανδήλας και τα κηρία. Απαγορεύεται αυ- 
στηρώς παρά των Θεοφόρων Πατέρων να εγγίζη επί της 
Αγίας Τραπέζης και της I. Προθέσεως. Δόκιμος Μοναχή 
απαγορεύεται να εισέρχεται εντός του Ιερού Βήματος. 
Η Νεωκόρος αδελφή θα προσπαθή πάντοτε το φως των 
κανδηλίων να είναι ταπεινό. Απάσας τας κανδήλας θα 
ανάπτη μόνον τας Κυριάκός το πρωί, καθώς και εις τας 
Δεσποτικάς, θεομητορικός και μεγάλος Αγίων εορτάς. 
Μετά το τέλος των ακολουθιών θα σβήνη τα περιττά. 
Εις ουδένα προσκυνητήν επιτρέπεται να ανάπτη όπο¬ 
τε αυτός θέλει τα κανδήλια. Έλαιον θα παραλαμβάνη 
δια τας κανδήλας το κανονικόν παρά της Οικονόμου. 
Θα παραδίδη δε εις αυτήν την εισερχομένην εκάστοτε 
ποσότητα ελαίου. Δέον όπως έχη πάντοτε καθαρόν 
νερόν εις τας κανδήλας καθώς και εις τον νιπτήρα. 
Παραλαμβάνει τας προσφοράς, τα ονόματα κ.λπ., από 
τους προσκυνητάς, επιβλέπει τα κηρία και τα σβήνει 
την κεκανονισμένην ώραν. 

Κάθεται πάντα εις το παγκάριον και από εκεί παρα¬ 
κολουθεί το εκκλησίασμα και θέτει έκαστον τούτων 
εις την κεκανονισμένην θέσιν των. Εις τον ευτρεπισμόν 
του I. Ναού ουδεμίαν γνώμην ιδικήν της επιββάλλει άνευ 
ευλογίας της Ηγουμένης. Εις ουδένα θα επιτρέπη την 
διανυκτέρευσιν εντός του I. Ναού ει μη μόνον κατά την 
νύκτα της εορτής του Αγίου και της Θεοτόκου. Πάντα 
μετά το τέλος του Αποδείπνου θα κλείνη καλώς την 
θύραν και αμέσως θα ανάπτη θυμίαμα και θα θυμιά 
όλα τα κελλία των αδελφών και των ξενώνων. Μετά 
το πρωινόν ρόφημα οσάκις ο I. Ναός θα έχη ανάγκην 
καθαριότητος θα μεταβαίνη προς καθαρισμόν. Οσάκις 
παραστή ανάγκη βοηθού θα ζητά από την Ηγουμένη. 

δ) Η Μαγείρισσα: 

Το διακόνημα της μαγειρίσσης είναι σημαντικόν και 
λεπτόν. Η αδελφή φροντίζει πάντοτε να ετοιμάζη το 
φαγητόν μετά προσοχής. Πάντοτε μαζί της έχει βοη¬ 
θόν η οποία ορίζεται υπό της Ηγουμένης. Μαγείρισσα 
και βοηθός υποχρεούνται να βάζουν μετάνοιαν εις τας 
αδελφός ζητούσαι συγχώρησιν. Η μαγείρισσα εις με¬ 
γάλος εορτάς της I. Μονής δύναται να παραλαμβάνη 
και άλλους βοηθούς κατόπιν ευλογίας της Ηγουμένης. 

ε) Η Ξενοδόχος: 

Λαμβάνει το διακόνημα παρά της Ηγουμένης. Ορίζεται 
κατά εβδομάδα. Δύναται να έχη και άλλας βοηθούς (π.χ. 
εορτήν Οσίου Παταπίου, Κοιμήσεως Θεοτόκου, Πάσχα 
και κατά την περίοδον του θέρους). Το διακριτικόν της 
Ξενοδόχου δέον να είναι η τελεία σιωπή προς πάντας. 

Οφείλει να υπηρέτη τους προσκυνητάς τους οποίους 
παραλαμβάνει από την εκκλησίαν και αμέσως θα ανα- 
χωρή. Είναι επιφορτισμένη η αδελφή με την καθαριότη¬ 
τα των ξενώνων, των σκεπασμάτων καθώς επίσης και 
του φαγητού. Επ’ ουδενί λόγω επιτρέπεται να συζητά 
κοσμικά ζητήματα αφορώντα τον κόσμον. Ο,τι της πα¬ 
ραδίδουν θα το παραδίδη με την σειράν της εις την 
Οικονόμον. Εις όλους ανεξαιρέτως τους προσκυνητάς 
θα ομιλή εις τον πληθυντικόν αριθμόν, χρησιμοποιούσα 
λέξεις ευγενικός αίτινες θα αποσπώσι τον σεβασμόν 
των προσκυνητών. Νέαι αδελφοί δόκιμοι και ρασοφόροι 
απαγορεύεται να εξασκούν το διακόνημα τούτο, 
στ) Η Θυρωρός: 

Λαμβάνει το διακόνημα παρά της Ηγουμένης. Οφείλει 
προσεκτικώς να φυλλάττη την θύραν της I. Μονής. Η 
είσοδος επιτρέπεται από της κρούσεως του κώδωνος 
του Όρθρου έως της δύσεως του Ηλιου. Απαγορεύεται 
η είσοδος των ασέμνως ενδεδυμένων εντός του προ¬ 
αυλίου της I. Μονής. Μετά το πέρας των I. Ακολουθιών 
απαγορεύεται η παραμονή ανδρών εντός του εσωτερι¬ 
κού προαυλίου της I. Μονής. Οφείλει να συνιστά πάντοτε 
εις τους προσκυνητάς την σιωπήν και σεμνότητα. Η 
θύρα πάντοτε θα μένη κλειστή. 

Μετά την κρούσιν του κώδωνος της θύρας θα ανοίγη 
το μικρό πορτάκι και αφού ίδη ποιος είναι μετά θα ανοί¬ 
γη. Μόνον κατά τας εορτάς του Οσίου (8η Δεκεμβρίου 
και Τρίτη του Πάσχα) καθώς και της Κοιμήσεως της 
Θεοτόκου η θύρα θα μένη ανοικτή. Μετά την δύσιν του 
ήλιου θα σφραγίζη καλώς την θύραν και θα παραδίδη 
το κλειδί εις την Ηγουμένην. 
ζ) Η Νοσοκόμος: 

Καθήκον έχει να παρακολουθή την εκάστοτε ασθενού¬ 
σαν αδελφήν και να της παρέχη ο,τι απαιτεί η ασθένεια 
της λαμβάνουσα αυτό παρά της οικονόμου. Πρέπει να 
διακρίνεται δια τα φιλανθωπικά της αισθήματα έχουσα 
διάθεσιν μέχρις αυτοθυσίας, ©α διατηρή φαρμακείον 
εντός του οποίου θα υπάρχουν φάρμακα δί ώραν ανά¬ 
γκης. ©α προσέχη πάντοτε να μην εξαντλούνται δια¬ 
τηρούσα αυτά. Οφείλει να επισκέπτεται πολλάκις της 
ημέρας και αν απαιτή η περίστασις και της νυκτός την 
ασθενούσαν και εν ανάγκη θα άγρυπνά εις το προσκέ- 
φαλόν της προσευχομένη υπέρ της σωτηρίας της. 
η) Διακόνημα ζώων, κήπου κ.λπ.: 

Η Ηγουμένη ορίζει αναλόγως του αριθμού των μο- 
ναζουσών αδελφήν ή αδελφός δια τας εξωτερικός 
βαρείας εργασίας της Ιερός Μονής. Καθήκον τούτων 
είναι να φροντίζουν την καθαριότητα και συντήρησιν 
των οικοσίτων ζώων της Ιερός Μονής, να επιβλέπουν 
τον κήπον και να φυτεύουν ο,τι επιτρέπουν αι εποχαί 
του έτους. Επίσης οφείλουν να φροντίζουν δια την 
συσσώρευσιν καυσοξύλων (κουζίνας, φούρνου, πλυ¬ 
σταριού κλπ.). 

ΚΕΦΑΛΑΙΟΝ Ε 
Αρθρον15 

Ο Πνευματικός της Μονής 

α) Μόνιμος και ισόβιος Πνευματικός Πατήρ εις την 
καθ’ ημάς Ιερόν Μονήν του Οσίου Παταπίου από της 
ενάρξεως της λειτουργίας της παραμένει ο κτίτωρ και 
ιδρυτής αυτής Πρωτοσύγκελλος της Ιερός Μητροπόλε- 
ως Κορίνθου π. Νεκτάριος Μαρμάρινος. 

β) Μετά τον θάνατον αυτού διορίζεται υπό του οικείου 
Επισκόπου ο υποδειχθείς υπό της αδελφότητος. 


γ) Ο Πνευματικός δέον να είναι πρόσωπον σοβαρόν, 
πνευματικόν, ωρίμου ηλικίας και έχων μεγίστην αρετήν 
Διακρίσεως. 

δ) Οα διαμένη εκτός του οικήματος της αδελφότητος, 
θα διαιτάται κατά μόνας και μόνον εις μεγάλας εορτάς 
θα παρακάθηται εις την κοινήν Τράπεζαν των αδελφών. 

ε) Απαιτείται ιδιαιτέρα προσοχή εις την τέλεσιν του 
Μυστηρίου της εξομολογήσεως πάντων, εκ μέρους του 
Πνευματικού, καθώς και της δοχής των λογισμών των 
αδελφών υπό της Ηγουμένης, καθώς και εις την προ- 
σέλευσιν εις εξομολόγησιν των αδελφών. 

στ) Οα εξομολογή ο Πνευματικός, θα εκτελή εφημερι- 
ακά καθήκοντα και θα συνεργάζεται αγαστώς μετά της 
Ηγουμένης δια παν θέμα ανακύπτον εντός της αδελ¬ 
φότητος, οφείλει δε να συμβουλεύη μετά μεγάλης δια- 
κρίσεως τας αδελφός δια την καλυτέραν πνευματικήν 
πρόοδον των. 

ΚΕΦΑΛΑΙΟΝ ΣΤ 
Διάφοραι διατάξεις 

Αρθρον16 

Φιλοξενία 

Η I. Μονή από της συστάσεως της, παρέχει την δέ¬ 
ουσαν φιλοξενίαν εν τω μέτρω των δυνατοτήτων της 
ακολουθούσα την μοναστικήν παράδοσιν. 

β) Εις άγνωστα πρόσωπα ζητούνται διακριτικώς στοι¬ 
χεία και γενικώς η συμπεριφορά των αδελφών εις τα 
διακονήματα τα έχοντα σχέσιν με την φιλοξενίαν οφεί¬ 
λεται να υπάρχη κάποια επιφύλαξις. 

γ) Απαγορεύεται απολύτως η διανυκτέρευσις-φιλο- 
ξενία των ανδρών εις τον εσωτερικόν ξενώνα, όστις 
είναι μόνον δια τας γυναίκας, ενώ δί αυτούς είναι ο 
εξωτερικός ξενών. 

δ) Απαγορεύεται αυστηρώς η διανυκτέρευσις-φιλοξε- 
νία ατόμων πασχόντων εκ δεδηλωμένων ψυχικών νόσων 
δια λόγους ασφαλείας και τάξεως. 

ε) Η φιλοξενία δεν πρέπει να υπερβαίνη το εικοσιτε¬ 
τράωρον εκτός ειδικών περιπτώσεων δια τας οποίας 
αποφαίνεται η Ηγουμένη. 

στ) Αι φιλοξενούμενοι, μη εξαιρουμένων και των στε¬ 
νών συγγενών των αδελφών, δεν εισέρχονται εις τους 
χώρους διαμονής και εργασίας των Μοναχών. 

ζ) Οι φιλοξενούμενοι και οι προσκυνηταί οφείλουν 
να γνωρίζουν ότι η Ιερά Μονή δεν είναι τόπος παρα- 
θερισμού και διασκεδάσεως αλλά τόπος προσευχής, 
προσκυνήματος και αγιασμού. Ένεκα τούτου οφείλουν 
να φέρουν σεμνήν αμφίεσιν, να μην θορυβούν και γε¬ 
λούν απρεπώς. 

Αρθρον 17 

Πόροι της I. Μονής - Διάθεσις αυτών 

α) Οι πόροι της Ιερός Μονής είναι: 

1) Οι εκ πωλήσεως κηρού προερχόμενοι. 

2) Οι εκ τής πωλήσεως του εργόχειρου των αδελφών. 

3) Οι εκ συντάξεων και ενοικίων. 

4) Αι πόσης φύσεως δωρεαί, εισφοραί, κληρονομίαι 
και κρατικοί επιχορηγήσεις. 

β) Αι εκ των ανωτέρω πηγών προερχόμενοι πρόσοδοι 
διατίθενται ως ακολούθως: 

1) Δια την συντήρησιν των αδελφών της Ιερός Μονής. 

2) Δια συντήρησιν των κτηριακών εγκαταστάσεων της 
I. Μονής. 

3) Δια την φιλοξενίαν. 

4) Δί ελεημοσύνας και φιλανθρωπικούς σκοπούς. 

5) Δια την λειτουργίαν του Γηροκομείου. 

γ) Πάσα δαπάνη μη προβλεπομένη εκ των ανωτέρω 
αποφασίζεται υπό του Ηγουμενοσυμβουλίου. 

Άρθρον 18 

Σφραγίς της Ιεράς Μονής 

Η σφραγίς της Ιεράς Μονής είναι κυκλική φέρουσα εν 
τω μέσω την εικόνα του προστάτου αυτής ΟΣΙΟΥ ΠΑΤΑ- 
ΠΙΟΥ, πέριξ δε της εικόνος την επιγραφήν: ΙΕΡΑ ΓΥΝΑΙ¬ 
ΚΕΙΑ ΚΟΙΝΟΒΙΑΚΗ ΜΟΝΗ ΟΣΙΟΥ ΠΑΤΑΠΙΟΥ-ΛΟΥΤΡΑΚΙ. 

Άρθρον 19 
ΓΗΡΟΚΟΜΕΙΟΝ 

α) Ευλογία και συνεργία του Σεβασμιωτάτου Ποιμε¬ 
νάρχου ημών, Μητροπολίτου Κορίνθου Παντελεήμονος, 
προτάσει του κτίτορος της καθ’ ημάς Ιεράς Μονής και 
κατόπιν βοήθειας ευσεβών δωρητών η Ιερά ημών Μονή 
ίδρυσε κτιριακόν συγκρότημα έξωθεν αυτής και πλησίον 
του Λουτρακιού δια την στέγασιν απόρων γυναικών 
γραιών. Μετά πάροδον ετών ο Σεβασμιώτατος Μητρο¬ 
πολίτης Κορίνθου Παντελεήμων έκτισε την προσθήκην 
γ' ορόφου με Ναόν εντός αυτού επ’ ονόματι της Αγί¬ 
ας Ελένης (κατόπιν επιθυμίας της διαθέτιδος Ελένης 
Κόντη), συνέταξε το Καταστατικόν του Ιδρύματος και 
έδωσε την επωνυμίαν «ΟΙΚΟΣ ΑΓΙΑΣ ΕΛΕΝΗΣ». 

β) Η Ιερά Μονή από της ενάρξεως της λειτουργίας 
του ιδρύματος διέθεσε και διαθέτει οικειοθελώς αδελ¬ 
φός προς εξυπηρέτησιν των τροφίμων και ενήργησε εις 
κτιριακά βοηθήματα και κατασκευή Κοιμητηρίου δια τας 
τροφίμους. Δια τον σκοπόν αυτόν έκτισε Νεκροταφιακόν 
Ναόν εντός του προαυλίου επ’ ονόματος της Οσιας Ξένης. 

γ) Εάν ποτέ η Μονή φθάση εις σημείον να μη διαθέ¬ 
τη αδελφός εις την διακονίαν του Ιδρύματος και ανα- 
γκασθή να το παραδώση, ενοικιάση η πωλήση ο Ναός 
της Οσιας Ξένης εσαεί θα παραμένη εις την κτίσιν και 
χρήσιν αυτής. 

Άρθρον 20 
ΓΕΝΙΚΑΙ ΔΙΑΤΑΞΕΙΣ 

α) Η Ιερά Μονή εορτάζει: 

1) Την 15ην Αυγούστου εορτήν της Κοιμήσεως της 
Θεοτόκου (Καθολικόν), 

2) Την 8ην Δεκεμβρίου μνήμην του προστάτου αυτής 
Οσίου Παταπίου, 

3) Την Τρίτην του Πάσχα εκάστου έτους, 

4) Εκάστην εορτήν των εν αυτή ευρισκομένων παρεκ- 
κλησίων (Αγ. Τριάδος, Οσιας Μαρίας Αιγύπτιας, Αγίων 
Αναργύρων, Οσιας Ισιδώρας). 

β) Εντός της Ιεράς Μονής δεν τελείτε γάμος. Τελού¬ 
νται βαπτίσεις, ουχί όμως εις το Καθολικόν. 


γ) Η είσοδος της Ιεράς Μονής παραμένει ανοικτή από 
της ανατολής μέχρι της δύσεως του ηλίου λόγω προ¬ 
σκυνήματος του I. Λειψάνου του Οσίου Παταπίου. 


Αρθρον 21 

ΗΜΕΡΗΣΙΟΝ ΠΡΟΓΡΑΜΜΑ 
Της Ιεράς Κοινοβιακής Μονής Οσίου Παταπίου 


03.45 - 04.30 
04.30 - 06.30 
06.30 - 07.30 
07.30 - 08.00 
08.00 -12.15 
12.15- 13.00 
13.00 -14.00 
14.00 -15.30 

15.30 - 18.45 
18.45 - 19.00 
19.00 - 20.00 
20.00 -20.30 

20.30 -21.15 
21.15 - 22.00 
22.00 - 03.45 


Έγερσις-κανών εν τοις Κελλίοις. 
Ακολουθία Όρθρου. 

Μελέτη Αγίας Γ ραφής εν Κελλίοις. 
Πρωϊνό ρόφημα. 

Διακονήματα - Εργόχειρο. 

Ώραι μετά Παρακλητικού Κανόνος. 

Γεύμα - Πατερική ανάγνωσις. 
Ανάπαυσις εν τοις Κελλίοις. 
Διακονήματα - Εργόχειρο. 
Προετοιμασία Εσπερινού. 

Εσπερινός. 

Δείπνον. 

Απόδειπνον. 

Μελέτη - Προσευχή εν τοις Κελλίοις. 
Ύπνος. 


Άρθρον 22 

Τροποποίησις Εσωτερικού Κανονισμού 

Εάν παραστή ανάγκη τροποποιήσεως, συμπληρώσεως 
η καταργήσεως δευτερεύοντος άρθρου η άρθρων τινών 
εκ των μη θεμελιωδών του παρόντος κανονισμού, απο¬ 
φασίζει η αδελφότης κατόπιν ητιολογημένης εισηγήσε- 
ως του Ηγουμενοσυμβουλίου, εφ’ όσον συμφωνήσουν 
προς τούτο τα 2/3 των μελών αυτής. Των τροποποιή¬ 
σεων τούτων λαμβάνει γνώσιν ο Μητροπολίτης δια την 
υπ’ αυτού και της Ιεράς Συνόδου έγκρισιν. 

Αρθρον 23 

Δια παν μη προβλεπόμενον υπό του παρόντος Κα¬ 
νονισμού και δια τυχόν λεπτομέρειας αναφυησομένας 
κατά την εν γένει λειτουργίαν της Ιεράς Μονής, απο¬ 
φασίζει το Ηγουμενοσυμβούλιον, συμφώνως προς την 
Μοναστικήν Παράδοσιν. 

Η ισχύς του παρόντος Κανονισμού άρχεται από της δη- 
μοσιεύσεως αυτού εις το επίσημον Δελτίον «Εκκλησία». 

Ο Κανονισμός αυτός να δημοσιευθεί στην Εφημερίδα 
της Κυβερνήσεως 

Αθήνα, 7 Μαΐου 1996 

Ο Πρόεδρος 
| Ο Αθηνών ΣΕΡΑΦΕΙΜ 

Ακριβές Αντίγραφον, 1 Οκτωβρίου 2015 
Ο Αρχιγραμματεύς 
| Ο Μεθώνης ΚΛΗΜΗΣ 

